দেশে বাড়ছে পথ দুর্ঘটনার ঘটনা! চাঞ্চল্য রিপোর্টে

ওয়েব ডেস্ক : পথ দুর্ঘটনা (Road Accident) রুখতে বিভিন্ন ব্যবস্থা নেওয়া হচ্ছে কেন্দ্র ও রাজ্য প্রশাসনের তরফে। বিভিন্ন পরিকাঠামো উন্নয়ন করা হচ্ছে। কিন্তু সম্প্রতি প্রকাশিত কেন্দ্রীয় সড়ক পরিবহণ মন্ত্রকের দুর্ঘটনা সংক্রান্ত রিপোর্টে উঠে এল চাঞ্চল্যকর তথ্য। সেখানে বলা হয়েছে, ২০২৩ সালে দেশে পথ দুর্ঘটনা ঘটেছে ৪,৮০,৫৮৩টি। যার ফলে প্রাণ (Death) হারিয়েছেন অনেকে। ফলে প্রতি তিন মিনিটে এক জনের মৃত্যু হচ্ছে দেশে।

কেন্দ্রের রিপোর্ট অনুযায়ী, ২০২৩ সালে দেশে মোট ৪,৮০,৫৮৩টি পথ দুর্ঘটনায় মৃত্যু হয়েছে ১,৭২,৮৯০ জনের। তবে ২০১৯ সালের তুলনায় পথ দুর্ঘটনার (Road Accidents) সংখ্য়া কম ছিল ২০২০ সালে। ২০১৯ সালে গোটা দেশে পথ দুর্ঘটনার শিকার হয়েছিলেন ৪,৫৬,৯৫৯ জন। তবে ২০২০ সালে তা কমে দাঁড়িয়েছিল ৩,২৭,২১৮১-তে। তবে ২০২১ সাল থেকে পথ দুর্ঘটনা ফের বাড়তে শুরু করে।

আরও খবর : আমেরিকার উপর ৭৫ শতাংশ শুল্ক চাপান, মোদিকে চ্যালেঞ্জ কেজরির

পশ্চিমবঙ্গেও (West Bengal) ২০১৯ সালে পথদুর্ঘটনার শিকার হয়েছিলেন ১২,৬৫৮ জন। তবে ২০২০ সালে তা কমে দাড়িয়েছিল। তা ছিল ১০,৮৬৩-তে। সেই সময় দুর্ঘটনা কমার কারণ ছিল কোভিডের কারণে লকডাউন। অন্যদিকে রাস্তায় খানাখন্দের কারণে ২০২৩ সালে সব থেকে বেশি দুর্ঘটনা ঘটেছে উত্তরপ্রদেশ (Uttarpradesh) এবং মধ্যপ্রদেশে (Madhyapradesh)। যার কারণে উত্তরপ্রদেশে মৃত্যু হয়েছে ১,৩২০ জনের। মধ্যপ্রদেশেও প্রাণ হারিয়েছেন ১৭৭ জন। তবে পশ্চিমবঙ্গে ওই বছরে ৪১টি দুর্ঘটনায় মৃত্যু হয়েছে ২২ জনের।

রিপোর্ট বলছে, ২০২৩ সালে সব থেকে বেশি মৃত্যু হয়েছে বাইক বা স্কুটারের দুর্ঘটনায়। মৃত্যু হয়েছে ৭৭,৫৩৯ জনের। হেলমেট না পড়ার কারণে মৃত্যু হয়েছে ৫৪ হাজার ৫৬৮ জনের। বাকি ১৬ হাজারের বেশি মানুষের মৃত্যু হয়েছে গাড়ির বেল্ট না পড়ার কারণে। তবে ২০২৩ সালে সব থেকে বেশি দুর্ঘটনা ঘটেছে তামিলনাড়ুতে (Tamilnadu)। ৬৭,২১৩টি পথদুর্ঘটনা ঘটেছে সেখানে। আর সবচেয়ে বেশি মৃত্যু হয়েছে উত্তরপ্রদেশে। সেই সংখ্যা হল ২৩,৬৫২ জন।

দেখুন অন্য খবর :

The post দেশে বাড়ছে পথ দুর্ঘটনার ঘটনা! চাঞ্চল্য রিপোর্টে first appeared on KolkataTV.